AMATA ร่วมทุน “Surbana Jurong” ตั้งบ.ย่อย “Great Mekong” รุกธุรกิจที่ปรึกษาทางวิศวกรรม
AMATA ร่วมทุน "Surbana Jurong" ตั้งบ.ย่อย "Great Mekong" รุกธุรกิจที่ปรึกษาทางวิศวกรรม
12 ธ.ค. 2562

บริษัท อมตะ คอร์ปอเรชัน จำกัด (มหาชน) หรือ AMATA เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ตามที่ที่ประชุมคณะกรรมการของบริษัทฯ ครั้งที่ 6/2019 เมื่อวันที่ 1 ต.ค.2562 ได้มีมติอนุมัติให้บริษัทฯเข้าร่วมลงทุนในบริษัทร่วมทุนระหว่าง บริษัทฯ กับ Surbana Infrastructure Pte. Ltd. ทั้งสองฝ่ายจะร่วมทุนกันจัดตั้งบริษัทจำกัดตามกฎหมายของสาธารณรัฐสิงคโปร์ เพื่อดำเนินธุรกิจให้คำปรึกษาทางวิศกรรมแก่โครงการต่างๆของกลุ่มอมตะนั้น
ทั้งนี้ เมื่อวันที่ 12 ธ.ค.2562 บริษัทฯได้ลงนามในสัญญาร่วมทุนกับ Surbana Jurong Infrastructure Pte. Ltd. เพื่อจัดตั้งบริษัทชื่อ Great Mekong Cunsultancy Pte. Ltd. เรียบร้อยแล้ว โดย Great Mekong Cunsultancy Pte. Ltd. จะดำเนินธุรกิจให้คำปรึกษาทางวิศวกรรมแก่โครงการต่างๆของกลุ่มอมตะ และบริษัทฯจะถือหุ้นในสัดส่วน 45% ของหุ้นทั้งหมดของ Great Mekong Cunsultancy Pte. Ltd.